  Анжелика Тихонова корреспондент Удмуртиысь агроклассъёсын дышетскисьёс дышетскон арзэс лагерь смена бордысен кутскизы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Лагерь сменаез «Кадры АПК – со школьной скамьи» дышетон ӵектослэн кураторъёсыз радъязы 21-тӥ куарусёнэ элькун лагере Ижкарысь, Эгра, Дэри, Сарапул, Пичи Пурга, Сюмси, Ува но Алнаш ёросъёсысь 56 пиналъёс вуизы. Арня ӵоже дышетскисьёслы профилья пӧртэм лекциос лыдӟозы. Кылсярысь, таӵе темаосъя: «Рыбалка по-пихтовски», «Истоки молочных рек», «Откуда берётся мёд?», «Разновидности зерновых культур, определение на всхожесть и чистоту семян» но мукет. Со сяна пиналъёсын практической заданиос но лэсьтозы. Мон оскисько, котькудды татысь трос тунсыкозэ басьтоды но, гурт возёс борды йӧтскыса, со дорысь кыдёке кошкемды уз поты ни. Соин ик удалтон, азинлык, сменады выль усьтонъёсын но шудэн тырмыт мед луоз Ольга Абрамова, Удмуртиысь кивалтэтлэн тӧроезлэн воштӥсез, элькунысь гурт возёсъя но сиён-юонъя министр Нырысетӥ лагерь смена агрохакатонэн йылпумъяськоз. Со улсын пиналъёс ас ӵектоссэс малпалозы Тодэ вайытом, 2020-2021 дышетскон арын агроклассъёсын 400 пала пиналъёс дышетско.  Тегъёс: Дышетон Удмуртия гуртвозёс пиналъёс 100ар  